SL Uradni list Evropske unije C 33/7

Sporočilo francoske vlade glede Direktive 94/22/ES Evropskega parlamenta in Sveta z dne 30. maja 1994 o pogojih za izdajo in uporabo dovoljenj za iskanje, raziskovanje in izkoriščanje ogljikovodikov (1)

(Obvestilo o zahtevku za izključno dovoljenje za iskanje tekočih ali plinastih ogljikovodikov, imenovano „Permis de Soufflenheim“)

(Besedilo velja za EGP)

(2007/C 33/05)

Družba Millenium Geo-Venture s sedežem na 1 rue Louis Pasteur, F-92100 Boulogne, Billancourt , je 10. aprila 2006 zaprosila za izključno dovoljenje za iskanje tekočih ali plinastih ogljikovodikov, imenovano „Permis de Soufflenheim“, za obdobje štirih let na površini približno 200 m2, ki delno pokriva departma Bas Rhin.

Območje, ki ga pokriva dovoljenje, omejujejo loki poldnevnikov in vzporednikov ter povezujejo točke, ki so v nadaljevanju določene z njihovimi geografskimi koordinatami, izhodiščni poldnevnik pa poteka skozi Pariz.

A 6,30° V z. d. 54,30° S z. š. B Sečišče poldnevnika 6,30° V z. d. z mejo med Francijo in Nemčijo C Sečišče vzporednika 54,10° S z. š. z mejo med Francijo in Nemčijo D 6,10° V z. d. 54,10° S z. š. E Sečišče poldnevnika 6,10° V z.d. z južno mejo koncesije Pechelbronn F Sečišče vzporednika 54,30° S z.š. z vzhodno mejo koncesije Pechelbronn B do C Meja med Francijo in Nemčijo E do F Meja koncesije Pechelbronn

Vložitev zahtevkov in merila za dodelitev

Vlagatelji začetnega zahtevka in konkurenčnih zahtevkov morajo izpolnjevati pogoje iz členov 3 in 4 spremenjenega odloka št. 95-427 z dne 19. aprila 1995 o rudarskih pravicah (Journal officiel de la République française z dne 22. aprila 1995), ki ostaja v veljavi na podlagi člena 63 odloka št. 2006-648 z dne 2. junija 2006 o rudarskih pravicah in pravicah podzemnega skladiščenja.

Zainteresirane družbe lahko predložijo konkurenčni zahtevek v devetdesetih dneh od dneva objave tega obvestila v skladu s postopkom, povzetim v „Obvestilu o podelitvi rudarskih pravic za ogljikovodike v Franciji“, ki je bilo objavljeno v Uradnem listu Evropskih skupnosti C 374 z dne 30. decembra 1994, str. 11, in določenim s spremenjenim odlokom št. 95-427 z dne 19. aprila 1995. Konkurenčni zahtevki se naslovijo na ministra, pristojnega za rudarstvo, na spodaj navedeni naslov.

Odločitve v zvezi z začetnim zahtevkom in konkurenčnimi zahtevki se sprejmejo na podlagi meril za dodelitev rudarskih pravic, določenih v členu 5 navedenega odloka, in sicer v dveh letih od datuma prejema s strani francoskih organov in najpozneje 10. aprila 2008.

Pogoji in zahteve za izvajanje dejavnosti in njeno prenehanje

Vlagatelji se sklicujejo na člena 79 in 79.1 rudarskega zakonika in spremenjeni odlok št. 95-696 z dne 9. maja 1995 o odprtju rudarskih del in rudniškem nadzoru (Journal officiel de la République française z dne 11. maja 1995).

Dodatne informacije so na voljo pri Ministrstvu za gospodarstvo, finance in industrijo (Generalni direktorat za energetiko in surovine, Direktorat za energetske in mineralne vire, Urad za rudarsko zakonodajo), 61, boulevard Vincent-Auriol, Télédoc 133, F-75703 Paris Cedex 13 [telefon: (33-1) 44 97 23 02, telefaks: (33-1) 44 97 05 70].

Zgoraj omenjene zakonske in druge določbe so na voljo na spletni strani: http://www.legifrance.gouv.fr.

(1) UL L 164, 30.6.1994, str. 3.